cyanic-selkie/wikianc huggingface dataset:
রামকৃষ্ণ পরমহংস
ভৈরবী ব্রাহ্মণী ও তন্ত্রসাধনা
১৮৬১ সালে ভৈরবী ব্রাহ্মণী নামে গৈরিক বস্ত্র পরিহিতা এক যোগিনী দক্ষিণেশ্বরে উপস্থিত হন। তার প্রকৃত নাম ছিল যোগেশ্বরী এবং বয়স ছিল চল্লিশের কাছাকাছি। দক্ষিণেশ্বরে আগমনের পূর্বে তার জীবন সম্পর্কে বেশি কিছু জানা যায় না। তবে তিনি ছিলেন শাস্ত্রজ্ঞা ও তন্ত্র ও বৈষ্ণব সাধনে সিদ্ধা। শ্রীরামকৃষ্ণ ভৈরবীর কাছে তার ভাবতন্ময়তা ও দৈহিক পীড়ার বর্ণনা দিলেন। ভৈরবী তাকে এই বলে আশ্বস্ত করলেন যে তিনি পাগল হয়ে যাননি; বরং আধ্যাত্মিক ‘মহাভাব’ তাকে আশ্রয় করেছে। এই মহাভাবের বশেই তিনি দিব্যপ্রেমে মাতোয়ারা হয়ে উঠেছেন। বিভিন্ন ভক্তিশাস্ত্রের উদাহরণ দিয়ে তিনি দেখালেন রাধা ও চৈতন্য মহাপ্রভুরও একই ভাব উপস্থিত হয়েছিল। ভৈরবী তার দৈহিক পীড়া অবসানের নিদানও দিলেন।
ভৈরবীর পথনির্দেশনায় শ্রীরামকৃষ্ণ তন্ত্রমতে সাধনা শুরু করলেন। এই সাধনায় তার সমস্ত শারীরিক ও মানসিক পীড়ার উপশম হল। ভৈরবীর সহায়তায় তিনি তন্ত্রোল্লেখিত ৬৪ প্রকার প্রধান সাধন অভ্যাস করলেন। জপ ও পুরশ্চরণের মতো মন্ত্রসাধনায় চিত্ত শুদ্ধ করে পূর্ণ আত্মনিয়ন্ত্রণ স্থাপন করলেন। তন্ত্রসাধনায় সাধারণত বামাচারের মতো ধর্মবিরোধী পন্থাও অভ্যাস করতে হয়; যার মধ্যে মাংস ও মৎস্য ভক্ষণ, মদ্যপান ও যৌনাচারও অন্তর্ভুক্ত। শ্রীরামকৃষ্ণ ও তার জীবনীকারগণের কথা থেকে জানা যায়, শেষোক্ত দুটি তিনি অভ্যাস করেননি, শুধুমাত্র সেগুলির চিন্তন করেই কাঙ্ক্ষিত সাধনফল লাভ করেছিলেন। শ্রীরামকৃষ্ণ বামাচারকে একটি জ্ঞানমার্গ বলে উল্লেখ করলেও, অন্যদের এই পথে সাধন করতে নিষেধ করতেন। পরে তার প্রধান শিষ্য স্বামী বিবেকানন্দ যখন তাকে বামাচার সম্পর্কে প্রশ্ন করেন, তিনি বলেন, “(এই পথ) বড় কঠিন, ঠিক রাখা যায় না, পতন হয়।”
thumb|২১ সেপ্টেম্বর ১৮৭৯, কেশবচন্দ্র সেনের গৃহে শ্রীরামকৃষ্ণের ভাবসমাধি। ভাগিনেয় হৃদয় ব্রাহ্ম ভক্তবেষ্টিত শ্রীরামকৃষ্ণকে ধরে আছেন ভৈরবী শ্রীরামকৃষ্ণকে কুমারী পূজা শিক্ষা দেন। এই পূজায় কোনও কুমারী বালিকাকে দেবীজ্ঞানে পূজা করা হয়। এছাড়াও ভৈরবীর নির্দেশনায় শ্রীরামকৃষ্ণ কুণ্ডলিনী যোগেও সিদ্ধ হন। ১৮৬৩ সাল নাগাদ তার তন্ত্রসাধনা সম্পূর্ণ হয়।
বৈষ্ণবীয় ভক্তিসাধনা
বৈষ্ণব ভক্তিশাস্ত্রে ঈশ্বরের প্রতি প্রেম নিবেদনে পাঁচটি ভাবের উল্লেখ রয়েছে – শান্ত, দাস্য, সখ্য, বাৎসল্য ও মধুর। শ্রীরামকৃষ্ণ এই ভাবগুলির কয়েকটি অভ্যাস করেন।
কালীদর্শন ও বিবাহে মধ্যবর্তী সময়ে কিছুকালের জন্য তিনি দাস্যভাবে সাধনা করেছিলেন। এই সময় তিনি হনুমানভাবে ভাবিত হয়ে রামচন্দ্রের আরাধনা করেন। এইসময় তার হাবভাব সকলই হনুমানের মতো হয়েছিল। তিনি কদলীভক্ষণ করতেন, অধিকাংশ সময় বৃক্ষশাখায় কাটাতেন, এমনকি বানরের মতো অস্থির চোখের দৃষ্টিও লাভ করেছিলেন। শ্রীরামকৃষ্ণ বলেছিলেন, তার মেরুদণ্ডের নিচে সামান্য অংশও এই সময় লেজের মতো প্রসারিত হয়েছিল। দাস্যভাবে সাধনার সময় তিনি রামের পত্নী সীতাদেবীর দর্শন পান এবং সীতার সেই মূর্তি তার নিজদেহে অন্তর্হিত হতে দেখেন।
১৮৬৪ সালে দেবীপ্রতিমায় মাতৃভাব আরোপ করে শ্রীরামকৃষ্ণ বাৎসল্যভাবের সাধনা করেন। এই সময় তিনি ‘রামলালা’ অর্থাৎ বালক রামচন্দ্রের একটি ধাতুমূর্তি পূজা করতেন। পরে তিনি বলেছিলেন, এই সময় তার হৃদয় মাতৃভাবে পূর্ণ হত। তার মধ্যে নারীর ভাব ফুটে উঠত এমনকি তার কথাবার্তা ও হাবভাবও মেয়েলি আকার নিত। শ্রীরামকৃষ্ণ আরও বলেছেন যে এই সময় তিনি ধাতুমূর্তিতেই জীবন্ত বালক রামচন্দ্রকে চাক্ষুষ করতেন। পরবর্তীকালে গোপিনী রাধার ভাব আরোপ করে কৃষ্ণের প্রেমিকরূপে মধুর ভাব সাধনা করেন শ্রীরামকৃষ্ণ। এই প্রেম উপলব্ধি করার জন্য তিনি দীর্ঘকাল নারীর বেশে নিজেকে বৃন্দাবনের গোপিনী কল্পনা করেছিলেন। এই সাধনার অন্তে তার সবিকল্প সমাধি হয় – তিনি কৃষ্ণের সাথে আধ্যাত্মিক মিলনে মিলিত হন।
নদিয়ায় গৌড়ীয় বৈষ্ণব ভক্তিবাদের প্রবর্তক চৈতন্য ও নিত্যানন্দের জন্মস্থান ভ্রমণকালে তিনি ভাবচক্ষুতে দুই নৃত্যরত বালককে তার দেহে অন্তলীন হতে দেখেছিলেন।
কালীদর্শনের পর তার শান্ত ভাব অর্জিত হয়েছিল বলেও জানা যায়।
তোতাপুরী ও বৈদান্তিক সাধনা
thumb| right| [[পঞ্চবটী ও সেই কুটির যেখানে শ্রীরামকৃষ্ণ অদ্বৈত সাধনা করেছিলেন। বর্তমানে মাটির কুটিরের পরিবর্তে ইটের বাড়ি নির্মিত হয়েছে।]]
অদ্বৈত বেদান্তের নানা তত্ত্ব শিক্ষা দেওয়ার জন্য তোতা এগারো মাস দক্ষিণেশ্বরে শ্রীরামকৃষ্ণের নিকট রয়ে যান। তিনি বিদায় নিলে আরও ছয় মাস শ্রীরামকৃষ্ণ আধ্যাত্মিক ভাবতন্ময়তার জগতে অবস্থান করেন। শ্রীরামকৃষ্ণের কথা অনুযায়ী, এরপর তিনি দেবী কালীর নিকট থেকে নির্দেশ প্রাপ্ত হন - “তুই ভাবমুখে থাক” (অর্থাৎ, সমাধি ও সাধারণ অবস্থার মুখে অবস্থান করে লোকশিক্ষা দান কর।)
খ্রিস্টমতে সাধনা
১৮৭৩ সালের শেষভাগ নাগাদ শম্ভুচরণ মল্লিক তাকে বাইবেল পাঠ করে শোনালে তিনি খ্রিস্টীয় মতে সাধনা শুরু করেন। শ্রীরামকৃষ্ণ বলেছিলেন, এই সময় তার চিত্ত খ্রিস্টীয় ভাবে পূর্ণ হয়েছিল এবং তিনি কালীঘরে যাওয়া বন্ধ করেছিলেন। একদিন মেরিমাতার কোলে যিশু খ্রিস্টের চিত্রে তিনি জীবন্ত যিশুর দিব্যদর্শন লাভ করেছিলেন। তার ঘরে হিন্দু দেবদেবীদের সঙ্গে পিতরকে ত্রাণরত যিশুর একটি চিত্র ছিল, সেটিতে তিনি প্রত্যহ সকাল ও সন্ধ্যায় ধূপারতি করতেন।
সারদা দেবী
সেকালের প্রথা অনুযায়ী সতেরো-আঠারো বছর বয়স হলে সারদা দেবী স্বামীগৃহে যাত্রা করলেন। স্বামী পাগল হয়ে গেছেন – এইরূপ একটি গুজব শুনে তিনি অত্যন্ত দুঃখিত ছিলেন। আবার এও শুনেছিলেন, তার স্বামী একজন বিশিষ্ট সাধকে পরিণত হয়েছেন।
শ্রীরামকৃষ্ণ এই সময় ষোড়শী পূজার আয়োজন করেন। এই পূজায় তিনি সারদা দেবীকে দিব্য মাতৃকাজ্ঞানে পূজা নিবেদন করেছিলেন। তাকে দেবী কালীর পীঠে বসিয়ে পুষ্প ও ধূপদানে তার পূজা সম্পাদন করেন শ্রীরামকৃষ্ণ। শ্রীরামকৃষ্ণ বলতেন, তিনি যে নারীমাত্রেই জগজ্জননীর রূপ দর্শন করেন, তার নিজের স্ত্রীও তার ব্যতিক্রম নয়। এমনকি তিনি রূপপোজীবিনী বারবণিতাদেরও মাতৃসম্বোধন করতেন। দাম্পত্যজীবনে সারদা দেবীর মধ্যে মাতৃজ্ঞান করায় তাদের বিবাহ অসাধারণত্বে উন্নীত হয়।
সারদা দেবীর স্মৃতিচারণা থেকে জানা যায়, শ্রীরামকৃষ্ণ কোনও দিন তাকে ‘তুই’ সম্বোধন করেননি। কখনও রূঢ়বাক্য প্রয়োগ বা তিরস্কারও করেননি।
ব্রাহ্ম ও ভদ্রলোক সমাজে প্রভাব
thumb|left |শ্রীরামকৃষ্ণের কয়েকজন সাক্ষাতশিষ্য - (বাম থেকে ডানে) ত্রিগুণাতীতানন্দ, শিবানন্দ, বিবেকানন্দ, তূরীয়ানন্দ, ব্রহ্মানন্দ ও (নিচে) সারদানন্দ ১৮৭৫ সালে প্রভাবশালী ব্রাহ্ম নেতা কেশবচন্দ্র সেনের সহিত শ্রীরামকৃষ্ণের সাক্ষাৎ হয়। কেশব খ্রিস্টধর্মের প্রতি শ্রদ্ধাশীল ছিলেন এবং আদি ব্রাহ্মসমাজের সহিত তার বিচ্ছেদও ঘটেছিল। তিনি প্রথমে মূর্তিপূজা পরিত্যাগ করেছিলেন। পরে তিনি শ্রীরামকৃষ্ণের বহুদেববাদ গ্রহণ করেন এবং তার সর্বধর্মসমন্বয়, ঈশ্বরে মাতৃভাব আরোপ এবং ব্রাহ্ম ও বহুদেববাদের সম্মিলনের আদর্শে “নববিধান” প্রতিষ্ঠা করেন। নববিধানের পত্রপত্রিকায় কেশব বেশ কয়েকবছর শ্রীরামকৃষ্ণের উপদেশাবলি প্রচারও করেছিলেন। এর ফলে বাঙালি ‘ভদ্রলোক’ শ্রেণী, অর্থাৎ ইংরেজি-শিক্ষিত মধ্যবিত্ত সম্প্রদায় ও ভারতে বসবাসকারী ইউরোপীয়গণ তার প্রতি আকৃষ্ট হন।
কেশবচন্দ্রের পদাঙ্ক অনুসরণ করে বিজয়কৃষ্ণ গোস্বামীর মতো অন্যান্য ব্রাহ্মগণও শ্রীরামকৃষ্ণের নিকট যাতায়াত শুরু করেন, ও তার মতের অনুগামী হয়ে পড়েন। প্রতাপচন্দ্র মজুমদার, শিবনাথ শাস্ত্রী ও ত্রৈলোক্যনাথ সান্যাল প্রমুখ কলকাতার বহু বিশিষ্ট ব্যক্তিত্ব ১৮৭১ থেকে ১৮৮৫ সালের মধ্যবর্তী সময়ে নিময়িত তার সঙ্গে যোগাযোগ রাখতেন। প্রতাপচন্দ্র মজুমদার প্রথম ইংরেজিতে শ্রীরামকৃষ্ণের জীবনী রচনা করেন। ১৯৭৯ সালে থেইস্টিক কোয়ার্টারলি রিভিউ পত্রিকায় দ্য হিন্দু সেইন্ট নামে প্রকাশিত সেই জীবনী জার্মান ভারতবিদ ম্যাক্স মুলার প্রমুখ পাশ্চাত্য পণ্ডিতের দৃষ্টি শ্রীরামকৃষ্ণের প্রতি আকৃষ্ট করে। এছাড়াও বিভিন্ন পত্রপত্রিকায় প্রকাশিত অন্যান্য ব্রাহ্মদের বক্তৃতা ও নিবন্ধ থেকেও বাঙালি ভদ্রলোক শ্রেণী শ্রীরামকৃষ্ণের প্রতি আকৃষ্ট হয়েছিলেন। সংবাদপত্রে প্রকাশিত খবর অনুসারে শ্রীরামকৃষ্ণের প্রেম ও ভক্তির বাণী বাঙালি সমাজে ব্যাপক প্রভাব বিস্তার করে এবং বহু হিন্দুধর্মত্যাগী যুবককে ধর্মের মূলস্রোতে ফিরিয়ে আনতে সহায়ক হয়।
রবীন্দ্রনাথ ঠাকুরের পিতা মহর্ষি দেবেন্দ্রনাথ ঠাকুর, ঈশ্বরচন্দ্র বিদ্যাসাগর ও স্বামী দয়ানন্দের সঙ্গেও ধর্মবিষয়ে শ্রীরামকৃষ্ণের বাক্যালাপ হয়েছিল। তবে ব্রাহ্মসমাজে তার মত ও ধর্মবিশ্বাসের বিরোধিতাও অনেকে করেছিলেন। তার সমাধি অবস্থাকে তারা স্নায়ুদৌর্বল্য বলে উপহাস করেন। ব্রহ্মবান্ধব উপাধ্যায় তার অবতারত্ব অস্বীকার করেছিলেন।
শ্রীরামকৃষ্ণের প্রভাব কলকাতার শিক্ষিত সমাজেই সীমাবদ্ধ ছিল না। তার জীবদ্দশাতেই পণ্ডিত-বিদ্বজ্জন মহলের গণ্ডী টপকে তার ধর্মীয় চিন্তাধারণা ও উপদেশের প্রভাব বিস্তৃত হয়েছিল বাংলার বাউল ও কর্তাভজা সম্প্রদায়ের মধ্যে, এমনকি বাংলার বাইরেও। অবশ্য মৃত্যুর পূর্বে রামকৃষ্ণ আন্দোলনের কাজ বিশেষ কিছুই সাধিত হয়নি। ব্রাহ্মসমাজ ও নবোত্থিত হিন্দু পুনর্জাগরণ আন্দোলনের মধ্যে যোগসূত্র হিসাবে বাংলার নবজাগরণে শ্রীরামকৃষ্ণের প্রভাব অবিস্মরণীয়।
সেই যুগে শ্রীরামকৃষ্ণের পাশ্চাত্য গুণগ্রাহীদের অন্যতম ছিলেন স্কটিশ চার্চ কলেজের তদনীন্তুন অধ্যক্ষ ডক্টর ডব্লিউ ডব্লিউ হেস্টি। শ্রেণীকক্ষে উইলিয়াম ওয়ার্ডসওয়ার্থ রচিত দ্য এক্সকারসন কবিতাটিতে ব্যবহৃত "ট্র্যান্স" শব্দটি বোঝাতে গিয়ে তিনি বলেছিলেন, শব্দটির প্রকৃত অর্থ অনুধাবন করতে হলে দক্ষিণেশ্বরে শ্রীরামকৃষ্ণের নিকট যাওয়া আবশ্যক। তার এই কথায় উদ্বুদ্ধ হয়ে বেশ কয়েকজন তরুণ দক্ষিণেশ্বরে যান। তাদের মধ্যে অন্যতম ছিলেন নরেন্দ্রনাথ দত্ত, যিনি পরে স্বামী বিবেকানন্দ নামে পরিচিত হন।
ভক্ত ও শিষ্য
thumb | left | [[মহেন্দ্রনাথ গুপ্ত, শ্রীরামকৃষ্ণের সংসারী শিষ্য ও শ্রীশ্রীরামকৃষ্ণকথামৃত গ্রন্থের প্রণেতা]] ও স্বামী বিবেকানন্দ
১৮৭৯ থেকে ১৮৮৫ সালের মধ্যবর্তী সময়ে নিজের প্রধান শিষ্যদের সঙ্গে রামকৃষ্ণ পরমহংসের সাক্ষাৎ হয়। এঁদের অনেকেই ছিলেন উচ্চ শিক্ষিত। কেউ আবার ছিলেন একান্তই নাস্তিক; নিছক কৌতূহলের বশেই তারা শ্রীরামকৃষ্ণকে দেখতে এসেছিলেন। কিন্তু শ্রীরামকৃষ্ণের উপদেশ এঁদের সকলের মধ্যেই গভীর প্রভাব বিস্তার করে এবং এঁরা সকলেও তার অনুরাগী ভক্তে পরিণত হন। প্রবল যুক্তিবাদী সুরেন্দ্রনাথ মিত্র তাকে দেখতে গিয়েছিলেন, তার ‘কান মলে’ দেওয়ার জন্য; কিন্তু শেষপর্যন্ত তিনি শ্রীরামকৃষ্ণের একনিষ্ঠ ভক্তে পরিণত হন। তার অননুকরণীয় ধর্মপ্রচারের ভঙ্গি অনেক সংশয়বাদী ব্যক্তির মনেও দৃঢ় প্রত্যয়ের উন্মেষ ঘটাতে সক্ষম হয়েছিল।
তার প্রধান শিষ্যদের মধ্যে উল্লেখনীয়:
তার খ্যাতি ছড়িয়ে পড়ার সঙ্গে সঙ্গে সকল জাতি, ধর্ম ও বর্ণের মানুষ শ্রীরামকৃষ্ণের কাছে আসতে শুরু করেন - “কি মহারাজা কি ভিখারি, কি পত্রিকাকার কি পণ্ডিত, কি শিল্পী কি ভক্ত, কি ব্রাহ্ম কি খ্রিস্টান কি মুসলমান, সকল মতের সকল পেশার আবালবৃদ্ধ বণিতা”। জীবনীকারদের বর্ণনা অনুযায়ী তিনি ছিলেন খুবই মিশুকে ও তুখোড় আলাপচারী। ঘণ্টার পর ঘণ্টা এক নাগাড়ে বলে যেতে পারতেন – নিজের অধ্যাত্ম অভিজ্ঞতার কথা, নানা গল্প; খুব সাধারণ দৃষ্টান্তের মাধ্যমে ব্যাখ্যা করে চলতেন বেদান্তের দুর্বোধ্য তত্ত্ব; রসিকতা, গান বা অন্যদের নকল করারও মাধ্যমে আমোদ-প্রমোদেও পিছপা হতেন না। সকল শ্রোতাকে মন্ত্রমুগ্ধের মত টেনে রাখতেন তার কাছে।
কিছু সন্ন্যাসী শিষ্য থাকলেও, তিনি সকলকে গৃহত্যাগ করে সন্ন্যাসী হতে বলতেন না। আবার ত্যাগী শিষ্যদের সন্ন্যাসজীবনের জন্য প্রস্তুত করার মানসে তাদের জাতিনির্বিশেষে দ্বারে দ্বারে ঘুরে ভিক্ষা করার নির্দেশ দিতেন। এঁদের তিনি সন্ন্যাসী জীবনের প্রতীক গৈরিক বস্ত্র ও মন্ত্রদীক্ষাও দান করেছিলেন।
শেষ জীবন
তার গলা থেকে প্রথম রক্তক্ষরণ অগস্ট ১৮৮৫। ডাক্তারি ভাষায় এর নাম ‘ক্লার্জিম্যানস থ্রোট’। প্রখ্যাত ডাক্তার মহেন্দ্রলাল সরকার তাকে দেখেন ২ সেপ্টেম্বর ১৮৮৫ এবং পরের মাসে (১২ অক্টোবর) নিয়মিত চিকিৎসা শুরু করেন। তারই সিদ্ধান্ত, রোগটা ক্যানসার, কবিরাজি ভাষায় রোহিণী রোগ। কলকাতার শ্যামপুকুর অঞ্চলে তাকে নিয়ে আসা হয়। অবস্থা সংকটজনক হলে ১১ ডিসেম্বর, ১৮৮৫ তারিখে তাকে স্থানান্তরিত করা হয় কাশীপুরের এক বিরাট বাগানবাড়িতে। ২৫ মার্চ ১৮৮৬ মেডিক্যাল কলেজের অধ্যক্ষ ডা. জে এম কোটস এসেছিলেন তাকে দেখতে। বিখ্যাত ডাক্তার রাজেন্দ্রনাথ দত্ত এলেন ৬ এপ্রিল ১৮৮৬।
এই সময় তার শিষ্যগণ ও সারদা দেবী তার সেবাযত্ন করতেন। চিকিৎসকগণ তাকে কথা না বলার কঠোর নির্দেশ দিয়েছিলেন। কিন্তু সেই নির্দেশ অমান্য করে তিনি অভ্যাগতদের সঙ্গে ধর্মালাপ চালিয়ে যান। কথিত আছে, মৃত্যুর পূর্বে বিবেকানন্দকে তিনি বলেছিলেন, “আজ তোকে যথাসর্বস্ব দিয়ে ফকির হয়েছি। এই শক্তির সাহায্যে তুই জগতের অশেষ কল্যাণ করতে পারবি। কাজ শেষ হলে আবার স্বস্থানে ফিরে যাবি।” এও কথিত আছে বিবেকানন্দ তার অবতারত্ব সম্পর্কে সন্ধিহান হলে তিনি বলে ওঠেন, “যে রাম, যে কৃষ্ণ, সে-ই রামকৃষ্ণ...” তার শেষের দিনগুলিতে তিনি বিবেকানন্দকে ত্যাগী শিষ্যদের দেখাশোনার ভার অর্পণ করে যান।
শেষ দিন
রবিবার ১৫ অগস্ট ১৮৮৬, কাশীপুরে শ্রাবণের শেষ দিনে ঠাকুর শ্রীশ্রীরামকৃষ্ণ ভাতের পায়স খেতে আগ্রহ করেন। কিন্তু ওই দিনেই ঠাকুরের সেই বিখ্যাত উক্তি—‘‘ভিতরে এত ক্ষিধে যে হাঁড়ি হাঁড়ি খিচুড়ি খাই, কিন্তু মহামায়া কিছুই খেতে দিচ্ছেন না।’’ শেষের সেই দিনে খিচুড়ি নিয়েও বিশেষ গোলযোগ। সেবকদের জন্য শ্রীমা যে খিচুড়ি রাঁধছিলেন, তার নিচের অংশ ধরে গেল। বিকেলের দিকে পরিস্থিতির পরিবর্তন হওয়ায় ভক্ত শশী (পরবর্তী কালে স্বামী রামকৃষ্ণানন্দ) কয়েক মাইল দৌড়ে গিয়ে ডা. নবীন পালকে ধরে নিয়ে এলেন।
প্রায় রাত ন’টা, হঠাৎ ঠাকুরের সমাধি। নরেন সবাইকে ‘হরি ওঁ তৎসৎ’ কীর্তন করতে বললেন। সমাধি ভঙ্গ হল রাত প্রায় এগারোটায়। সেবক শশীর ইংরেজিতে রাখা নোট অনুযায়ী, ‘পুরো এক গ্লাস পায়েস পান করেন।’ তার পর ঠাকুর নাকি বলেন, ‘আঃ শান্তি হল। এখন আর কোনও রোগ নেই।’
স্বামী অভেদানন্দ এবং স্বামী রামকৃষ্ণানন্দ ঠাকুরের শেষ মুহূর্তের বিস্তারিত বিবরণ রেখে গিয়েছেন—‘‘একটা বাজিলে অকস্মাৎ তিনি একপাশে গড়াইয়া পড়েন। তাঁহার গলায় ঘড়ঘড় শব্দ হইতে থাকে। নরেন তাড়াতাড়ি তাঁহার পা লেপে ঢাকিয়া ছুটিয়া সিঁড়ি বাহিয়া নিচে নামিয়া যান। এ দৃশ্য তিনি সহিতে পারিতেছিলেন না। নাড়ি বন্ধ হয়ে গিয়েছে, আমরা সকলে ভাবিলাম, উহা সমাধি।’’
সেই রাত্রেই দক্ষিণেশ্বরে ঠাকুরের ভাইপো রামলালকে খবর দেওয়া হল। রামলাল এসে বলল, ‘ব্রহ্মতালু গরম আছে, তোমরা একবার কাপ্তেন উপাধ্যায়কে খবর দাও।’ তিনি তাড়াতা়ড়ি এসে বললেন, মেরুদণ্ডে গব্যঘৃত মালিশ করলে চৈতন্যোদয় হবে। তিন ঘণ্টার বেশি মালিশ করেও কোনও ফল হল না।
১৬ অগস্ট সকালবেলায় ডা. মহেন্দ্রলাল সরকারের কাশীপুরে আবির্ভাব। অভেদানন্দের বর্ণনা অনুযায়ী, ডা. সরকার ‘‘বেলা দশ ঘটিকায় এসে নাড়ি দেখে বলেন, ঠাকুরের প্রাণবায়ু নির্গত হয়েছে।’’
ডাক্তার সরকারের দিনলিপি, ‘‘খাওয়াদাওয়ার পর প্রথমে ডাফ স্ট্রিটে যাই এক রোগিণীকে দেখতে, তারপর পরমহংসের কাছে। তিনি মৃত। গত রাত্রে একটার সময় তাঁর দেহাবসান হয়েছে, He was lying on the left side legs drawn up, eyes open, mouth partly open,...।’’
কাশীপুর মহাশ্মশানের উদ্দেশে তাঁর যাত্রা শুরু হয়েছিল বিকেল ছ’টার পর। কলকাতা কর্পোরেশন কর্তৃপক্ষ তাঁদের শ্মশানঘাটের একটি ঐতিহাসিক রেজিস্টার থেকে রামকৃষ্ণ-দেহাবসানের নথিপত্রের ছবি বেলুড়ের সংগ্রহশালায় দান করতে চলেছেন।
স্বামী প্রভানন্দ তাঁর ‘শ্রীরামকৃষ্ণের অন্ত্যলীলা’ বইয়ের দ্বিতীয় খণ্ডে (প্রথম প্রকাশ আষাঢ় ১৩৯৪) সরকারি নথি থেকে উদ্ধৃতি দিয়েছেন: রাম কিষ্টো প্রমোহংশ ৪৯ কাশিপুর রোড্, বয়স ৫২ মৃত্যু তারিখ- ১৫ আগস্ট ১৮৮৬ সেক্স-পুরুষ, গতি ব্রাহ্মণ পেশা- ‘প্রিচার’ মৃত্যুর কারণ-গলায় আলসার কে রিপোর্ট করেছেন-জি সি ঘোষ, বন্ধু
সংক্ষেপিত ‘জি সি ঘোষ’ নামটি পূর্বনাম গোপালচন্দ্র ঘোষ (সুর)।
মিশনের যাত্রারম্ভ
তার প্রয়াণের পর বিবেকানন্দ সন্ন্যাসী শিষ্যদের নিয়ে বরাহনগরে একটি পোড়ো বাড়িতে ওঠেন এবং গৃহী শিষ্যদের অর্থসাহায্যে প্রথম মঠ প্রতিষ্ঠা করেন। শুরু হয় রামকৃষ্ণ মিশনের যাত্রা।
উপদেশ
thumb|right|শ্রীরামকৃষ্ণের ফটোগ্রাফ - কলকাতার রাধাবাজারে দ্য বেঙ্গল ফটোগ্রাফার্স স্টুডিওতে তোলা ছবি, তারিখ ১০ ডিসেম্বর, ১৮৮১
লোকশিক্ষক হিসাবে রামকৃষ্ণ পরমহংস ছিলেন খুবই জনপ্রিয়। গ্রাম্য বাংলায় ছোটো ছোটো গল্পের মাধ্যমে দেওয়া তার উপদেশাবলি জনমানসে বিস্তার ব্যপকভাবে বিস্তার করেছিল। ঈশ্বর-উপলব্ধিই তিনি মানবজীবনের সর্বোচ্চ লক্ষ্য বলে মনে করতেন। শ্রীরামকৃষ্ণের মতে, কাম ও অর্থই একমাত্র মানুষকে ঈশ্বরের পথ হতে বিচ্যুত করে; তাই “কাম-কাঞ্চন” বা “কামিনী-কাঞ্চন” ত্যাগের পথই তার কাছে ছিল ঈশ্বরের পথ। জগৎকে তিনি ‘মায়া’ বলে উল্লেখ করেছেন। তার মতে জগতের অন্ধকার শক্তি ‘অবিদ্যা মায়া’ (অর্থাৎ, কামনা, বাসনা, লোভ, মোহ, নিষ্ঠুরতা ইত্যাদি) মানুষকে চেতনার সর্বনিম্ন স্তরে নামিয়ে আনে। এই মায়া মানুষকে কর্মের বন্ধনে আবদ্ধ করে। অন্যদিকে সৃষ্টির আলোকময় শক্তি ‘বিদ্যা মায়া’ (অর্থাৎ, আধ্যাত্মিক গুণাবলি, জ্ঞান, দয়া, শুদ্ধতা, প্রেম ও ভক্তি) মানুষকে চৈতন্যের সর্বোচ্চ স্তরে নিয়ে যায়।
শ্রীরামকৃষ্ণ ইসলাম ও খ্রিস্টধর্ম সহ বিভিন্ন ধর্মমত অভ্যাস করেছিলেন এবং উপলব্ধি করেছিলেন সকল মতই একই ঈশ্বরের পথে মানুষকে চালিত করে। তিনি ঘোষণা করেন “যত্র জীব তত্র শিব” অর্থাৎ, যেখানেই জীবন, সেখানেই শিবের অধিষ্ঠান। “জীবে দয়া নয়, শিবজ্ঞানে জীবসেবা” – তার এই উপদেশ স্বামী বিবেকানন্দের কর্মের পাথেয় হয়েছিল। 'শ্রীম' অর্থাৎ মহেন্দ্রনাথ গুপ্ত প্রণীত শ্রীশ্রীরামকৃষ্ণকথামৃত গ্রন্থে তার ধর্মভাবনার মূল কথাগুলি লিপিবদ্ধ আছে। শ্রীরামকৃষ্ণের অনুগামীদের প্রধান ধর্মগ্রন্থ এটিই।
প্রভাব
ও রামকৃষ্ণ মিশন thumb|রামকৃষ্ণ মঠ ও মিশনের প্রধান কার্যালয় [[বেলুড় মঠ|বেলুড় মঠের রামকৃষ্ণ মন্দির।]] thumb|ফ্রাঞ্জ ডোরেকের আঁকা রামকৃষ্ণ পরমহংসের তৈলচিত্র রামকৃষ্ণ পরমহংসের নামে একাধিক প্রতিষ্ঠান স্থাপিত হয়েছে। রামকৃষ্ণ মঠ ও মিশন হল স্বামী বিবেকানন্দের স্থাপন করা প্রধান প্রতিষ্ঠানগুলির একটি। এটি স্থাপিত হয়েছে ১৮৯৭ সালে। স্বাস্থ্যরক্ষা, প্রাকৃতিক বিপর্যয়ে ত্রাণকার্য, গ্রাম ব্যবস্থাপনা, আদিবাসী কল্যাণ, প্রাথমিক ও উচ্চ শিক্ষা বিস্তারে রামকৃষ্ণ মিশন একাধিক শাখাকেন্দ্রের মাধ্যমে কাজ করে থাকে। রামকৃষ্ণ মিশনের কার্যকলাপ ভারতে হিন্দু পুনর্জাগরণ আন্দোলনের একটি অন্যতম প্রধান অঙ্গ হিসেবে গণ্য হয়। রামকৃষ্ণ পরমহংসের নামাঙ্কিত আরও কয়েকটি প্রতিষ্ঠান রয়েছে। ১৯২৩ সালে স্বামী অভেদানন্দ প্রতিষ্ঠা করেছিলেন শ্রীরামকৃষ্ণ বেদান্ত মঠ (বেদান্ত সোসাইটি)। ১৯২৯ সালে রামকৃষ্ণ মিশনের কয়েক জন বিক্ষুব্ধ সদস্য স্থাপন করেন রামকৃষ্ণ সারদা মঠ। ১৯৭৬ সালে স্বামী নিত্যানন্দ স্থাপন করেন রামকৃষ্ণ বিবেকানন্দ মিশন। ১৯৫৯ সালে রামকৃষ্ণ মঠ ও মিশনের ভগিনী সংগঠন হিসেবে স্থাপিত হয় শ্রীসারদা মঠ ও রামকৃষ্ণ সারদা মিশন। ঊনবিংশ ও বিংশ শতাব্দীর ভারতীয় ও বঙ্গীয় নবজাগরণে রামকৃষ্ণ পরমহংসকে একজন গুরুত্বপূর্ণ ব্যক্তিত্ব মনে করা হয়। ম্যাক্স মুলার, মহাত্মা গান্ধী, জওহরলাল নেহেরু, শ্রীঅরবিন্দ ও লিও টলস্টয় মানবসমাজে রামকৃষ্ণ পরমহংসের অবদানের কথা স্বীকার করেছেন। ফ্রাঞ্জ ডোরাক (১৮৬২–১৯২৭) ও ফিলিপ গ্লাসের শিল্পকর্মে রামকৃষ্ণ পরমহংসের প্রভাব দেখা যায়।
রামকৃষ্ণ পরমহংস সম্পর্কে রবীন্দ্রনাথ ঠাকুর তার "পরমহংস রামকৃষ্ণদেবের প্রতি" কবিতাটি লিখেছিলেন:
বহু সাধকের বহু সাধনার ধারা, ধেয়ানে তোমার মিলিত হয়েছে তারা; তোমার জীবনে অসীমের লীলাপথে নূতন তীর্থ রূপ নিল এ জগতে; দেশ বিদেশের প্রণাম আনিল টানি সেথায় আমার প্রণতি দিলাম আনি।।
রামকৃষ্ণ মিশন আয়োজিত রামকৃষ্ণ পরমহংসের জন্মশতবর্ষ অনুষ্ঠানে রবীন্দ্রনাথ ঠাকুর ছিলেন প্রধান অতিথি। এই অনুষ্ঠানে তিনি রামকৃষ্ণ পরমহংসের অবদান সম্পর্কে নিজের উচ্চ ধারণার কথা উল্লেখ করেছিলেন। ১৯৩৭ সালে রামকৃষ্ণ মিশন কলকাতায় বিশ্বধর্ম মহাসম্মেলনের আয়োজন করেছিলেন। এই সময় রামকৃষ্ণ পরমহংসের জন্মশতবর্ষ উৎসবও চলছিল। এই উপলক্ষে রবীন্দ্রনাথ লিখেছিলেন, "তাঁর ব্যক্তিত্বের বিশালতা বোঝা যায় আপাত-বিরোধী সাধনপদ্ধতিগুলির অনুশীলনের মধ্যে দিয়ে। আর তাঁর মনের সরলতা পুরোহিত ও যাজকশ্রেণীর আড়ম্বর ও পাণ্ডিত্যকে চিরকালের জন্য ম্লান করে দিয়েছে।"
মূল্যায়ন
রামকৃষ্ণ পরমহংসের ব্যক্তিত্ব, ধর্মীয় অভিজ্ঞতা ও তার সাধনা, বিশেষত তন্ত্র ও মধুর ভাব সাধনা বিশিষ্ট দার্শনিক তথা বিদ্বজ্জন কর্তৃক পর্যালোচিত হয়েছে। শ্রীরামকৃষ্ণের সমাধি, যা চিকিৎসাশাস্ত্রের লক্ষণ অনুসারে মৃত্যুবৎ, তাও বিভিন্ন মনস্তাত্ত্বিক ও গবেষকের আলোচনার বিষয়বস্তু হয়েছে। রোম্যাঁ রোলাঁ, সুধীর কক্কর, নরসিংহ শীল, জেফরি কৃপাল, অ্যালান রোনাল্ড, ডক্টর জিন ওপেনশ, সোমনাথ ভট্টাচার্য, কেলি অ্যান রাব ও জে এস হলে প্রমুখ পণ্ডিতগণ এই সব ক্ষেত্রে মনোবিশ্লেষণমূলক ব্যাখ্যা দিয়েছেন। অবশ্য এই ব্যাখ্যা অনেকক্ষেত্রেই বিতর্কিত। তার ব্যক্তিত্ব ও ধর্মমত, যা রামকৃষ্ণ মিশনের সামাজিক ও ধর্মীয় আন্দোলনের মূলভিত্তি, তার পর্যালোচনা করেছেন লিও শ্নাইডারম্যান, ওয়াল্টার জি নিভাল, সাইরাস আর প্যাঙ্গবর্ন ও অমিয় পি সেন।
আফ্রোট্রপিক্যাল জীবভৌগোলিক অঞ্চল
আফ্রোট্রপিকাল অঞ্চল, পৃথিবীর আটটি জীবভৌগলিক অঞ্চলের মধ্যে একটি। সাহারা মরুভূমির দক্ষিণে আফ্রিকা, আরব উপদ্বীপের অধিকাংশ অংশ, মাদাগাস্কার দ্বীপ, দক্ষিণ ইরান এবং প্রত্যন্ত দক্ষিণ-পশ্চিম পাকিস্তান এবং পশ্চিম ভারত মহাসাগরের দ্বীপগুলি এর অন্তর্গত। এটি পূর্বে ইথিওপিয় এলাকা বা ইথিওপীয় অঞ্চল হিসাবে পরিচিত ছিল।
অসিত কুমার হালদার
অসিত কুমার হালদার ( ১০ ই সেপ্টেম্বর ১৮৯০ -   ১৩ ই ফেব্রুয়ারি ১৯৬৪) বাংলা স্কুলের একজন ভারতীয় চিত্রশিল্পী এবং শান্তিনিকেতনে রবীন্দ্রনাথ ঠাকুরের  একজন সহকারী ছিলেন। তিনি বাংলার নবজাগরণের  প্রধান শিল্পীদের একজন ছিলেন।
প্রাথমিক জীবন
১৮৯০ সালে জোড়াসাঁকোতে জন্মগ্রহণ করেন অসিত কুমার হালদার। মাতা দেবেন্দ্রনাথ ঠাকুরের দৌহিত্রী সুপ্রভাসুন্দরী। অর্থাৎ তার দিদিমা রবীন্দ্রনাথ ঠাকুরের বোন ছিলেন, ফলে তিনি সম্পর্কে রবীন্দ্রনাথ ঠাকুরের প্রপৌত্র তার পিতামহ রাখালদাস হালদার এবং তার পিতা সুকুমার হালদার উভয়ই পেইন্টিং শিল্পী ছিলেন। তিনি ১৪ বছর বয়সে তার পড়াশোনা শুরু করেন। তার শিক্ষা শুরু হয় কলকাতায় গভর্নমেন্ট স্কুল অফ আর্ট'য়ে ১৯০৪ সালে। ১৯০৫ সালে দুই বিখ্যাত বাঙালি শিল্পী জাদু পল এবং বাককেশ্বর পাল'য়ের কাছ থেকে চিত্রকলা শিখেছেন এবং তিনি লিওনার্ড জেনিংসের কাছ থেকেও চিত্রকলা শিখেছিলেন।
কর্মজীবন
১৯০৯ সাল থেকে ১৯১১ সাল পর্যন্ত তিনি অজন্তা গুহাচিত্রের ওপর পেইন্টিং তৈরিতে ব্যস্ত ছিল। তিনি লেডি হেরিংহামের এবং অন্যান্য দুটি চিত্রশিল্পীর সাথে যৌথভাবে একটি অভিযানে এই কাজটি করেছিলেন, যার উদ্দেশ্য ছিল গুহা শিল্পকে বিস্তৃত ভারতীয় জনগণের কাছে আনা। ১৯২১ সালে তিনি আরেকটি অভিযান পরিচালনা করেন, এই সময় তিনি বাঘ গুহাগুলি এবং শিল্পের প্রতিফলনগুলির বেশ কয়েকটি আভ্যন্তরীণ বর্ণনাসহ চিত্রাবলী উল্লেখ করেন।
১৯১১ থেকে ১৯১৫ সাল পর্যন্ত তিনি শান্তিনিকেতনে একজন আর্ট শিক্ষক হিসাবে ছিলেন। ১৯১১ থেকে ১৯২৩ সাল পর্যন্ত তিনি কালা ভবন স্কুলটির অধ্যক্ষ ছিলেন, সেই সময়ে তিনি  রবীন্দ্রনাথকে সাংস্কৃতিক ও শৈল্পিক কর্মকান্ডের সাথে সহায়তা করেছিলেন। এই সময়ে, তিনি ছাত্রদের শিল্পের জন্য বিভিন্ন শৈলী প্রবর্তন করেন এবং সেখানে আলংকারিক ও আনুষ্ঠানিক প্রদর্শন শুরু করেন।
১৯২৩ সালে তিনি ইংল্যান্ড, ফ্রান্স এবং জার্মানিতে অধ্যয়ন বিষয়ে একটি সফর করেন। ফিরে আসার পর, তিনি জয়পুরের মহারাজা স্কুল অফ আর্টস অ্যান্ড কারফ্টস'য়ের প্রিন্সিপাল হন এবং লখনউয়ের মহারাজার স্কুল অফ আর্টস এবং কার্ট্রিজে যাওয়ার আগে এক বছর পর্যন্ত জয়পুরের অবস্থান করেন।
শিল্পকলা
অসিত কুমার হালদার ১৯২৩ সালে ইউরোপের একটি সফর করেন এবং শীঘ্রই বুঝতে পেরেছিলেন যে ইউরোপীয় শিল্পের বাস্তবতায় অনেক সীমাবদ্ধতা ছিল। তিনি বিষয়ের মাত্রার অনুপাতে শারীরিক বৈশিষ্ট্যগুলির সামঞ্জস্য বজায় রাখা চেষ্টা করতে লাগলেন। অসিত কুমার হালদারের যশোদা এবং কৃষ্ণ শুধু একটি ধর্মীয় চিত্র ছিল না, ছিল অসীমতার একটি শিল্পসম্মত যৌক্তিকতা (কৃষ্ণ দ্বারা প্রতিনিধিত্ব করে (যশোদার দ্বারা প্রকাশিত))। বুদ্ধের জীবনের ত্রিশটি এবং ভারতীয় ইতিহাসে ত্রিশটি পেইন্টিং তৈরি করেন, তার শিল্পে আদর্শবাদকে জড়িয়ে ফেলার চেষ্টায় লক্ষ্য করা যায়। তার শিল্প মাধ্যমগুলির মধ্যে অন্তর্ভুক্ত ছিল: বার্ণিশ, টেমপ্লেয়া, তেল, জল রং এবং এমনকি কিছু ফোটোগ্রাফি পর্যন্ত।
তার শ্রেষ্ঠ চিত্রকর্মগুলি:
''
কবিতা
অসিত কুমার হালদার সারা জীবন এক উদ্দীপক কবি ছিলেন। তিনি কালিদাসের মেঘদূত ("মেঘ রসূল") এবং সংস্কৃতির রীতিমহর (ঋতু চক্র) সংস্কৃত থেকে বাংলায় অনুবাদ করেন। তিনি ওমর খৈয়ামের বারো সহ ভিজ্যুয়াল আর্টসে অসংখ্য কবিতা তুলে ধরেন। বৌদ্ধ ও ভারতের ইতিহাস সম্পর্কিত তার কাজ এই কবিতার অধীন। তিনি বাংলায় বিভিন্ন বইয়ের লেখক, যেমনঃ অজন্তা (অজন্তার গুহাগুলির ভ্রমণকাহিনী), হো-দের গালপো (হও গোত্রের জীবন ও সংস্কৃতি), বাঘ গুহ এবং রামগড় (কেন্দ্রীয় ভারতে বাগ গুহা ও রামগড়ের আরেকটি ভ্রমণব্যবস্থা ইত্যাদি)। সম্প্রতি কলকাতায় লালমতি'তে অঞ্জন, প্রসেনজিৎ দাশগুপ্ত ও সোমেন পালের দ্বারা লেখাগুলির একটি নতুন অ্যান্টেড সংস্করণ প্রকাশিত হয়েছে। বাগগুয়া ও রামগড়ের অসিত কুমার হালদারের একটি নতুন সমালোচিত সংস্করণটি কলকাতার নিউ এজ পাবলিশার্সের দ্বারা প্রকাশিত হয়েছে, প্রসেনজিৎ দাশগুপ্ত এবং সৌমেন পাল-এর টীকা, সংযোজন এবং ফটোগ্রাফির মাধ্যমে।
শ্রদ্ধাঞ্জলি
আসিত কুমাম হালদার ছিলেন সরকারী আর্ট স্কুল-এর প্রধান হিসাবে নিযুক্ত হওয়া একজন প্রথম ভারতীয়। তিনি ১৯৩৪ সালে প্রথম ভারতীয় হিসাবে লন্ডনে রয়েল সোসাইটি অফ আর্টস থেকে ফেলো নির্বাচিত হন। এলাহাবাদ জাদুঘরটি ১৯৩৮ সালে তার বেশিরভাগ কাজগুলি নিয়ে একটি বড় "হালদার হল" খুলেছে।
সিলেট গ্যাস ফিল্ডস লিমিটেড
সিলেট গ্যাস ফিল্ডস লিমিটেড হচ্ছে বাংলাদেশ সরকারের নিয়ন্ত্রণাধীন একটি গ্যাস কোম্পানি। এটি পেট্রোবাংলার অধীনে রয়েছে এবং এর সদরদপ্তর সিলেট জেলার, হরিপুরে অবস্থিত।
ইতিহাস
সিলেট গ্যাস ফিল্ডস লিমিটেডের ইতিহাস ১৯৫৫ সালে পাকিস্তান পেট্রোলিয়াম কর্তৃক সিলেট জেলার হরিপুরে গ্যাস ক্ষেত্র অবিস্কারের সাথে শুরু হয়। ১৯৬০ সালে সিলেট গ্যাস ক্ষেত্র ছাতক সিমেন্ট কারখানার গ্যাস সরবরাহের জন্য উৎপাদন শুরু করে। ৮ মে ১৯৮২ সালে কোম্পানি আইন ১৯১৩-এর আওতায় "সিলেট গ্যাস ফিল্ডস লিমিটেড" কোম্পানি হিসেবে নিবন্ধিত হয় ও যাত্রা শুরু করে। ১৯৮৬ সালের ২৩ ডিসেম্বর, কোম্পানিটি হরিপুরের ৭ নং কূপে বাংলাদেশের প্রথম তেল ক্ষেত্রটি আবিষ্কার করে। কোম্পানিটি সিলেট বিভাগের ৫ টি গ্যাসক্ষেত্রের জন্য দায়িত্বপ্রাপ্ত। ১ আগস্ট ২০০৯ সালে, কোম্পানিটি একটি কনডেনসেট প্লান্ট চালু করে।
কোম্পানিটি আগস্ট ২০১৭ সালে এর কনডেনসেট প্ল্যান্টটি আরও বিকাশের জন্য ইন্দোনেশিয়ার পিটি ইস্তানা করং লাউট এবং এনার্জিপ্যাক পাওয়ার জেনারেশন লিমিটেডের সাথে একটি চুক্তি স্বাক্ষর করে।
শহীদুর রশীদ ভূঁইয়া
শহীদুর রশীদ ভূঁইয়া একজন বাংলাদেশী কৃষিবিদ। তিনি শেরেবাংলা কৃষি বিশ্ববিদ্যালয়ের (শেকৃবি) কৌলিতত্ত্ব ও উদ্ভিদ প্রজনন বিভাগের অধ্যাপক এবং বিশ্ববিদ্যালয়টির সপ্তম উপাচার্য। উপাচার্য হিসেবে নিয়োগ লাভের পূর্বে তিনি শেকৃবির উপ-উপাচার্য হিসেবেও দায়িত্ব পালন করেন।
প্রাথমিক জীবন ও শিক্ষা
শহীদুর রশীদ ভূঁইয়া ১৯৫৬ সালের ১ জুলাই নরসিংদী জেলার বেলাব উপজেলার রায়ের গাঁও জন্মগ্রহণ করেন। তার বাবা আবদুর রশীদ ভূঁইয়া এবং মা সুফিয়া খাতুন।
তিনি বাংলাদেশ কৃষি বিশ্ববিদ্যালয় থেকে ১৯৮০ স্নাতক এবং ১৯৮২ সালে কৌলিতত্ত্ব ও উদ্ভিদ প্রজনন বিষয়ে স্নাতকোত্তর ডিগ্রি লাভ করেন। তিনি ১৯৯২ সালে যুক্তরাজ্যের ইউনিভার্সিটি কলেজ অব ওয়েলস থেকে উদ্ভিদ প্রজননে দ্বিতীয় স্নাতকোত্তর ডিগ্রি এবং ২০০২ সালে বঙ্গবন্ধু শেখ মুজিবুর রহমান কৃষি বিশ্ববিদ্যালয় থেকে কৌলিতত্ত্ব ও উদ্ভিদ প্রজননের জীব প্রযুক্তি বিষয়ে পিএইচডি ডিগ্রি অর্জন করেন।
কর্মজীবন
শহীদুর রশীদ ভূঁইয়া ১৯৮৩ সালে তৎকালীন বাংলাদেশ কৃষি ইনস্টিটিউটের (২০০১ সালে শেরেবাংলা কৃষি বিশ্ববিদ্যালয়ে উন্নীত) কৌলিতত্ত্ব ও উদ্ভিদ প্রজনন বিভাগে প্রভাষক হিসেবে যোগদান করেন এবং ২০০১ সালে শেকৃবির অধ্যাপক পদে পদোন্নতি লাভ করেন।
ভূঁইয়া একজন প্রথিতযশা গবেষক, উদ্ভাবক, লেখক ও পেশাজীবী সংগঠক। দীর্ঘ কর্মজীবনে তিনি শেরেবাংলা কৃষি বিশ্ববিদ্যালয়ের সিন্ডিকেট সদস্য, ছাত্র হলের প্রভোস্ট, বিভাগীয় প্রধান, পোস্ট গ্রাজুয়েট স্টাডিজের ডিন, একাধিক বিশ্ববিদ্যালয়ের অ্যাকাডেমিক কাউন্সিলের সদস্য, বিভিন্ন বিশ্ববিদ্যালয় ও গবেষণা প্রতিষ্ঠানে পরীক্ষক, শিক্ষক ও বিজ্ঞানী নিয়োগ বোর্ড বিশেষজ্ঞসহ নানাবিধ প্রশাসনিক ও গবেষণামূলক কার্যক্রমে গুরুত্বপূর্ণ ভূমিকা পালন করেন।
এছাড়াও শেকৃবি শিক্ষক সমিতির সভাপতি ও সাধারণ সম্পাদক, বাংলাদেশ জীববিজ্ঞান অলিম্পিয়াডের সভাপতি হিসেবে দায়িত্ব পালনের অভিজ্ঞতা রয়েছে তার।
শহীদুর রশীদ ভূঁইয়া শেরেবাংলা কৃষি বিশ্ববিদ্যালয়ের উপ-উপাচার্য হিসেবে দায়িত্ব পালন করেছেন। ২০২০ সালের ১৭ নভেম্বর তিনি পরবর্তী চার বছরের জন্য বিশ্ববিদ্যালয়টির সপ্তম উপাচার্য হিসেবে নিয়োগ লাভ করেন।
গবেষণাকর্ম ও প্রকাশনা
শহীদুর রশীদ ভূঁইয়া দেশীয় ও আন্তর্জাতিক জার্নালে উল্লেখযোগ্য সংখ্যক গবেষণা নিবন্ধ প্রকাশ ও বহু সম্মেলনে গবেষণা প্রবন্ধ উপস্থাপন করেছেন। এছাড়াও তিনি একাধিক গবেষণা প্রকল্প বাস্তবায়ন করেছেন।
তিনি বাংলাদেশে প্রথম উদ্ভিদ প্রজনন বিষয়ে একটি পূর্ণাঙ্গ গ্রন্থ রচনা করেন যা ১৯৯২ সালে বাংলা একাডেমি থেকে প্রকাশিত হয়। তিনি ফসল উন্নয়ন কর্মকাণ্ডের নানা বিষয় নিয়ে লিখিত ১৫টির অধিক গ্রন্থের রচয়িতা।
বিজ্ঞান বিষয়ক গ্রন্থ রচনার পাশাপাশি তিনি কৃষি ও সমসাময়িক বিষয় নিয়ে পত্রপত্রিকায় নিয়মিত লেখালিখি করেন এবং টেলিভিশনে কৃষি বিষয়ক বিভিন্ন আলোচনা অনুষ্ঠানে অংশগ্রহণ করেন। তার প্রকাশিত জনপ্রিয় বিজ্ঞান ও কৃষি বিষয়ক প্রবন্ধের সংখ্যা প্রায় ২০০টি।
উদ্ভাবন
শহীদুর রশীদ ভূঁইয়া প্রধানত একজন প্ল্যান্ট ব্রিডার। সরিষা নিয়ে তিনি দুই দশকের অধিক সময় ধরে গবেষণা করেছেন। নিবিড় গবেষণার ফলশ্রুতিতে তিনি এসএইউ সরিষা-১ (২০০৬), এসএইউ সরিষা-২ (২০০৮) এবং এসএইউ সরিষা-৩ (২০১৪) নামে তিনটি সরিষা জাত উদ্ভাবনে সক্ষম হন। তার উদ্ভাবিত সরিষার জাত কৃষি মন্ত্রণালয়ের জাতীয় বীজ বোর্ড কর্তৃক যথারীতি নিবন্ধিত হয়েছে এবং কৃষকের নিকট চাষাবাদের জন্য অবমুক্ত করা হয়েছে।
বিগত এক দশক ধরে তিনি ধান উন্নয়নেও গবেষণা চালিয়ে যাচ্ছেন।
পুরস্কার ও সম্মাননা
গবেষণায় অনবদ্য অবদানের স্বীকৃতি স্বরূপ শহীদুর রশীদ ভূঁইয়া একাধিক পুরস্কার ও সম্মাননা লাভ করেছেন। এরমধ্যে উল্লেখযোগ্য:
সদস্যপদ
শহীদুর রশীদ ভূঁইয়া বিভিন্ন পেশাজীবী সংগঠনের সক্রিয় সদস্য। তিনি কৃষিবিদদের পেশাজীবী সংগঠন কৃষিবিদ ইনস্টিটিউশন বাংলাদেশ (কেআইবি) এর ভারপ্রাপ্ত সভাপতি হিসেবে দায়িত্ব পালন করেন।
চার্লটন হেস্টন
থাম্ব|258x258পিক্সেল|২০০৩ সালে মার্কিন প্রেসিডেন্ট জর্জ ডব্লিউ বুশ হেসটনকে প্রেসিডেন্সিয়াল মেডেল অফ ফ্রিডম প্রদান করে চার্লটন হেস্টন (Charlton Heston; জন্ম: জন চার্লস কার্টার, ৪ অক্টোবর ১৯২৩ - ৫ এপ্রিল ২০০৮) ছিলেন একজন মার্কিন অভিনেতা ও রাজনৈতিক কর্মী। হলিউডের তারকা অভিনেতা হেস্টন তার ৬০ বছরের অভিনয় জীবনে এক শতাধিক চলচ্চিত্রে অভিনয় করেছেন। তিনি মহাকাব্যিক দ্য টেন কমান্ডমেন্টস (১৯৫৬) চলচ্চিত্রে মোজেস চরিত্রে অভিনয় করে তার প্রথম সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৫৯ সালে তিনি বেন-হার চলচ্চিত্রে নাম ভূমিকায় অভিনয় করে শ্রেষ্ঠ অভিনেতা বিভাগে একাডেমি পুরস্কার অর্জন করেন। পরবর্তী কালে তিনি টাচ অব ইভল (১৯৫৮), এল সিড (১৯৬১), প্ল্যানেট অব দ্য এপস (১৯৬৮), দ্য গ্রেটেস্ট শো অন আর্থ (১৯৫২), সিক্রেট অব দি ইনকাস (১৯৫৪), দ্য বিগ কান্ট্রি (১৯৫৮) এবং দ্য গ্রেটেস্ট স্টোরি এভার টোল্ড (১৯৬৫) চলচ্চিত্রে অভিনয় করেন
প্রারম্ভিক জীবন
চার্লটন হেস্টন ১৯২৩ সালের ৪ঠা অক্টোবর জন্মগ্রহণ করেন। বিভিন্ন সূত্রে উল্লেখ করা হয়েছে তার জন্মস্থান ইলিনয় অঙ্গরাজ্যের ইভানস্টন; । কিন্তু তার আত্মজীবনীতে অন্য স্থানের উল্লেখ রয়েছে। তার প্রকৃত নাম জন চার্লস কার্টার। তার পিতা রাসেল উইটফোর্ড কার্টার (১৮৯৭-১৯৬৬) ছিলেন একজন স'মিল কর্মী এবং মাতা লিলা (বেইন্স; ১৮৯৯-১৯৯৪)।
কর্মজীবন
হেস্টন বাইবেলীয় মহাকাব্যিক দ্য টেন কমান্ডমেন্টস (১৯৫৬) চলচ্চিত্রে মোজেস চরিত্রে অভিনয় করে ব্যাপক সফলতা অর্জন করেন। পরিচালক সেসিল বি. ডামিল তাকে মিকেলাঞ্জেলোর মোজেসের মূর্তি প্রতিবিম্ব হওয়ার শিক্ষা দেন। ডামিল হেস্টনের তিন মাস বয়সী পুত্র ফ্র্যাজার ক্লার্ক হেস্টনকে দিয়ে বাচ্চা মোজেস চরিত্রের কাজ করান। দ্য টেন কমান্ডমেন্টস বক্স অফিসে অন্যতম সফল চলচ্চিত্র হয়ে ওঠে এবং মুদ্রাস্ফীতি সংযোজন করার পর এটি সপ্তম সর্বোচ্চ আয়কারী চলচ্চিত্র। হিব্রু নবী চরিত্রে তার কাজ চলচ্চিত্র সমালোচকদের নিকট থেকে প্রশংসা অর্জন করে। এই কাজের জন্য তিনি তার প্রথম সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
মার্লোন ব্র্যান্ডো, বার্ট ল্যাঙ্কেস্টার ও রক হাডসন বেন-হার (১৯৫৯) চলচ্চিত্রে নাম ভূমিকায় অভিনয়ের প্রস্তাব ফিরিয়ে দিলে, তিনি এই চরিত্রটি গ্রহণ করেন। ছবিটি অপ্রত্যাশিতভাবে ১১টি বিভাগে একাডেমি পুরস্কার অর্জন করে এবং হেস্টন তার কাজের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন। পরবর্তী কালে তিনি ২০০৩ সালে লিউ ওয়ালেসের একই উপন্যাস অবলম্বনে নির্মিত অ্যানিমেটেড টিভি চলচ্চিত্রে বেন-হার চরিত্রের জন্য কণ্ঠ দেন।
নিপার নদী
প্রাচীনকালে নদীটি এম্বার পথের অংশ ছিল এবং গ্রীকরা এই নদীটিকে বোরিস্থিনিস বলে চিনত।
স্থানীয় ভাষায় নাম
যে তিনটি দেশের মধ্যে দিয়ে নদীটি প্রবাহিত হয়, সেই তিনটি ভাষায় নিপারের মূলত একই নাম, যদিও উচ্চারণ ভাষাভেদে ভিন্ন:
অন্য নামগুলো
থাম্ব|250x250পিক্সেল| ১৯১৮ সালের নিপার
খ্রিস্টপূর্ব ৫ ম শতাব্দীতে প্রাচীন গ্রীক ইতিহাসবিদ হেরোডোটাস এই নদীকে উল্লেখ করেছেন বোরিস্থিনিস (Borysthenes )হিসাবে ( Βορυσθένης  )। <sup class="noprint Inline-Template noprint noexcerpt Template-Fact" data-ve-ignore="true" style="white-space:nowrap;">[ <span title="This claim needs references to better sources. (March 2019)">আরও ভাল  উৎস   প্রয়োজন  ]
ভূগোল
নদীর মোট দৈর্ঘ্য বিভিন্নভাবে পরিমাপ করা হয়েছে   অথবা ,    যার মধ্যে  রাশিয়ার মধ্যে,  বেলারুসের মধ্যে,  এবং  ইউক্রেনের মধ্যে দিয়ে প্রবাহিত হয়েছে। এর অববাহিকাটি  জুড়ে রয়েছে , যার মধ্যে  ইউক্রেনের মধ্যে , এবং   বেলারুশের মধ্যে রয়েছে।
নিপার এর উপনদী
ডান|থাম্ব|355x355পিক্সেল| নিপার নদীর বেলারুশীয় বিভাগ ই ছাড়াও নিন্পার অনেক শাখা নদী রয়েছে (৩২,০০০ অবধি) এর সাথে 89 টি 100+ কিলোমিটার নদী রয়েছে। মূলগুলি হ'ল এর উৎস থেকে মুখ পর্যন্ত : এই প্রধান উপনদীগুলি ছাড়াও অনেকগুলি ছোট ছোটউপনদীও রয়েছে যেমন, কিয়েভ অঞ্চলে, শহরের উত্তরে সেরিটস নদী (ডান তীর), ঐতিহাসিকভাবে উল্লেখযোগ্য লিবিড নদী (ডান তীর) এবং বোরশাহিব্কা (ডান তীর) নদী।
নিপার অববাহিকা সমস্ত ইউক্রেনের প্রায় ৮০%এর জলের সংস্থান করে।
বাস্তুসংস্থান
বর্তমানে পৃথিবীর অন্যান্য বড় শহরের নদীগুলির মতই নিপার নদীও মানবসৃষ্ট দূষণের প্রভাব এবং একাধিক শহরের বর্জ্য নির্গমনের দূষণের ফলে ভুগছে।  নিপার প্রাইডিনোভস্কি তেজস্ক্রিয় শক্তিকেন্দ্রের বর্জ্য ফেলার ক্ষেত্রের কাছাকাছি হওয়াতে তেজস্ক্রিয় বর্জ্যর অবশেষ অল্পমাত্রায় নদীতে এসে মেশে। এছাড়াও প্র্যিপিয়াত নদীর মোহনার কাছেই অবস্থিত, চেরনোবিল পারমাণবিক বিদ্যুত কেন্দ্র, সেখান থেকেও নদী দূষণ হয়ে থাকে।
নিপার নদীর জলপথ পরিবহণ
নিপার নদীর প্রায়  নদীপথ নৌচালনার উপযোগী নাব্য। ( ডোরোগোবুঝ শহর অবধি)। ইউক্রেনের পরিবহন এবং অর্থনীতির জন্য নিপার অত্যন্ত গুরুত্বপূর্ণ  : এর জলাধারগুলিতে বড় জাহাজের লক রয়েছে, এটি  পর্যন্ত জাহাজ ধারণ করতে সক্ষম, যার ফলে জাহাজগুলি সহজেই কিয়েভ বন্দর ব্যহার করতে পারে এবং এইভাবে নিপার কিয়েভ বন্দরের জন্যে একটি গুরুত্বপূর্ণ পরিবহন করিডোর তৈরি করেছে।   নদীটিতে যাত্রীবাহী লঞ্চ ও জাহাজ চলাচল করে। দানিয়ুব  এবং নিপার নদীগুলিতে অভ্যন্তরীণ জলবিহার সাম্প্রতিক দশকগুলিতে একটি ক্রমবর্ধমান পর্যটক আকর্ষণেও পরিণত হয়েছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (June 2020)">উদ্ধৃতি প্রয়োজন  ] কিয়েভ থেকে উজানে, ডাইপার প্রিয়পিয়ত নদীর জল পান। এই চলাচলযোগ্য নদী ডিপার-বাগ খালের সাথে সংযুক্ত, এটি বাগ নদীর সাথে সংযুক্ত। .তিহাসিকভাবে, পশ্চিম ইউরোপীয় নৌপথের সাথে একটি সংযোগ সম্ভব ছিল, তবে বেলারুশের ব্রেস্ট শহরের কাছে কোনও জাহাজের তালাবিহীন একটি ওয়েয়ার এই আন্তর্জাতিক নৌপথটিকে ব্যাহত করেছে। পশ্চিম ইউরোপ এবং বেলারুশের মধ্যে দুর্বল রাজনৈতিক সম্পর্কের অর্থ অদূর ভবিষ্যতে এই জলপথ পুনরায় চালু হওয়ার খুব কম সম্ভাবনা রয়েছে। শীতকালে শীতকালে জমে থাকা এবং প্রচণ্ড শীতের ঝড়ের মাধ্যমে নদী চলাচল বাধাগ্রস্ত হয়।
শহর
(১০ লক্ষেরও বেশি জনসংখ্যা বিশিষ্ট বড় শহরগুলি বোল্ড স্ক্রিপ্টে দেখানো হয়েছে।) নিপারের তীরে অবস্থিত শহর ও শহরগুলির তালিকা (রাশিয়ায় নদীর উৎস থেকে ইউক্রেনে মোহনা অবধি থেকে অবস্থান অনুসারে শহরগুলিকে তালিকাভুক্ত করা হয়েছে:
ঘূর্ণিঝড় ইউনিস
ঘূর্ণিঝড় ইউনিস হল একটি অস্বাভাবিক তীব্র অতিরিক্ত গ্রীষ্মমন্ডলীয় ঘূর্ণিঝড়, যা ২০২১–২০২২ ইউরোপীয় ঝড়ের মৌসুমের অংশ। মেট অফিস কর্তৃক ১৪ই ফেব্রুয়ারি "স্টর্ম ইউনিস" নামকরণ করা হয়েছিল। সমগ্র দক্ষিণ ইংল্যান্ড, ওয়েল্‌স্‌ ও মিডল্যান্ডের জন্য ১৬ই ফেব্রুয়ারি একটি অম্বর আবহাওয়া সতর্কতা জারি করা হয়েছিল। পরবর্তীকালে ১৭ই ফেব্রুয়ারি দক্ষিণ পশ্চিম ইংল্যান্ড ও সাউথ ওয়েল্‌স্‌য়ের কিছু অংশের জন্য একটি লাল আবহাওয়ার সতর্কতা জারি করা হয়, যার অর্থ হল উড়ন্ত ধ্বংসাবশেষ থেকে জীবনের ঝুঁকি, পাশাপাশি লন্ডন, দক্ষিণ পূর্ব ও পূর্ব ইংল্যান্ডের জন্য ১৮ই ফেব্রুয়ারি একটি দ্বিতীয় লাল সতর্কতা জারি করা হয়। ইউনিস হল আইল অব উইটের দ্য নিডলস-এ ১২২ মাইল প্রতি ঘন্টা (১৯৬ কিমি/ঘন্টা) গতির সঙ্গে ইংল্যান্ডে নথিভুক্ত করা দ্রুততম বাতাসের জন্য একটি অস্থায়ী রেকর্ড স্থাপন করেছে। এই ঝড়টি ১৯৮৭-এর গ্রেট স্টর্মের পর ইংল্যান্ডের দক্ষিণ উপকূলে প্রভাব বিস্তারকারী সবচেয়ে শক্তিশালী ঝড় ছিল।
অ্যাসাসিন'স ক্রিড ৪: ব্ল্যাক ফ্ল্যাগ
অ্যাসাসিন'স ক্রিড ৪: ব্ল্যাক ফ্ল্যাগ (Assassin's Creed IV: Black Flag) ২০১৩ সালে ইউবিসফট মন্ট্রিয়েল দ্বারা প্রস্তুতকৃত এবং ইউবিসফট দ্বারা প্রকাশিত একটি ঐতিহাসিক কল্পকাহিনী, অ্যাকশন-অ্যাডভেঞ্চার, উন্মুক্ত বিশ্ব ভিডিও গেম। এটি অ্যাসাসিন'স ক্রিড সিরিজের  মূল ধারার গেম,  ২০১২ এর অ্যাসাসিন'স ক্রিড ৩ আধুনিক গল্পের পরিশিষ্ট ও তার ঐতিহাসিক কাহিনিসূত্র এর একটি প্রিকুয়েল। ভিডিও গেমটি  প্রথম অক্টোবর ২০১৩ সালে প্লেস্টেশন ৩ এবং এক্সবক্স ৩৬০ এর মুক্তি পায় এবং পরবর্তীতে নভেম্বর ২০১৩ সালে নিনটেডো উইইউ, প্লেস্টেশন ৪, মাইক্রোসফট উইন্ডোজ এবং এক্সবক্স ওয়ান এর উপলব্ধ করা হয়।
দ্য হিলস টাইমস
দ্য হিলস টাইমস ভারতের আসাম রাজ্যের দিফু থেকে প্রকাশিত একটি ইংরেজি ভাষার দৈনিক সংবাদপত্র। এটি ২০০০ সালে প্রতিষ্ঠিত হয়েছিল। এটি তৎকালীন অনির্ধারিত কার্বি আংলং জেলায় প্রকাশিত প্রথম ইংরেজি সংবাদপত্র। এটি বিভিন্ন সম্প্রদায় এবং বয়সীদের মধ্যে সংবাদপত্রটিকে জনপ্রিয় হয়। সংবাদপত্রটি ডিফুতে প্রকাশিত হয় এবং একই সাথে ডিফু এবং গুয়াহাটি থেকে ছাপা হয়। বর্তমান সম্পাদক রামেশ্বর চৌহান।
মিলিন্দ গুনাজী
মিলিন্দ গুনাজি (জন্ম: ২৩ জুলাই ১৯৬১) একজন ভারতীয় অভিনেতা, মডেল, টেলিভিশন অনুষ্ঠানের হোস্ট এবং লেখক, তিনি মারাঠি ও হিন্দি সিনেমায় তার ভূমিকার জন্য সর্বাধিক পরিচিত। তিনি ১৯৯৩ সালের পাপিহায় চলচ্চিত্রের মাধ্যমে প্রথম চলচ্চিত্রে আত্মপ্রকাশ করেন এবং তার পর থেকে আড়াই শতাধিক ছবিতে অভিনয় করেছেন এবং জি মারাঠি চ্যানেল ট্র্যাভেল শো ভটকান্তির হোস্ট হিসাবে অভিনয় করেছেন। গুণজি মহারাষ্ট্র সরকারের বন ও বন্যজীবনের ব্র্যান্ড অ্যাম্বাসেডর হিসাবে দায়িত্ব পালন করেছেন। বর্তমানে তিনি হিল স্টেশন মহাবালেশ্বরের ব্র্যান্ড অ্যাম্বাসেডর ।
২০০৯ সালে তিনি নভেল ইনস্টিটিউট গ্রুপের এনআইবিআর কলেজ অফ হোটেল ম্যানেজমেন্টের ব্র্যান্ড অ্যাম্বাসেডর হিসাবে মনোনীত হন। মিলিন্ড এভারেস্ট করেছিলেন, যা স্টার প্লাস নভেম্বর ২০১৪ সালে প্রচারিত হয়েছিল। তিনি আলাবন্ধন (তামিল) এবং কৃষ্ণম ভন্দে জগদগুরুম (তেলুগু) দুটি ছবিতে গুরুত্বপূর্ণ ভূমিকা পালন করে দক্ষিণ ভারতীয় সিনেমাতে সংক্ষিপ্ত উপস্থিতি দেখিয়েছেন।
কর্ম জীবন
তিনি ট্র্যাভেল রাইটার, ইনটিয়াম্যাটক্যাট ট্যুরস- এর ব্র্যান্ড অ্যাম্বাসেডর হিসাবে কাজ করেছেন - ইউরোপ ও ইন্ডিয়া ট্যুরের বিশেষায়িত! এবং মারাঠি কাগজ লোকপ্রভার জন্য একটি সাপ্তাহিক কলাম লিখেন । ১৯৯৮ সালে তিনি তার লোকপ্রভা কলামের সংকলন মাঝি মুলুখগিরি প্রকাশ করেছিলেন। এছাড়া বিভিন্ন পন্যণের মডেলিং করেন।
বহিঃসংযোগ
Milind Gunaji
তুর্গা পাম্প স্টোরেজ জলবিদ্যুৎ কেন্দ্র
তুর্গা পাম্প স্টোরেজ জলবিদ্যুৎ কেন্দ্র    হল পশ্চিমবঙ্গের পুরুলিয়া জেলার একটি জলবিদ্যুৎ কেন্দ্র।এটি পুরুলিয়ার অযোধ্যা পাহাড়-এ গড়ে উঠেছে।এটি দেশের একটি নির্নিওমান  পাম্প স্টোরেজ জলবিদ্যুৎ কেন্দ্র।এই জলবিদ্যুৎ কেন্দ্রটির নির্মাণ শেষ হলে এটি পরিনত হবে পশ্চিমবঙ্গ তথা পূর্ব ভারত -এর মধ্যে বৃহত্তম পাম্প স্টোরেজ  জলবিদ্যুৎ কেন্দ্র।এর উৎপাদন ক্ষমতা ১০০০ মেগাওয়াট।বিদ্যুৎ কেন্দ্রটি চালু হবে  ২০২১ সাল।
ইতিহাস
অযোধ্যার গায়ে তুর্গা নালায় এই প্রকল্প গড়া সম্ভব বলে বছর ৩৬ আগেই (১৯৭৯-১৯৮০) রাজ্যকে জানায় সেন্ট্রাল ইলেকট্রিসিটি অথরিটি। কিন্তু তুর্গাকে পাশে সরিয়ে তখন ৯০০ মেগাওয়াটের পুরুলিয়া পাম্প স্টোরেজ প্রকল্প তৈরি করে পূর্বতন বাম সরকার। তুর্গা প্রকল্পে হাত পড়ে মমতা বন্দ্যোপাধ্যায়ের জমানায়। ২৫০ মেগাওয়াটের ৪টি ইউনিট গড়তে শীঘ্রই কাজ শুরুর কথা। সব কিছু ঠিকঠাক চললে, ২০২১ সালের মধ্যে তৈরি হয়ে যাবে প্রথম ইউনিটও।
ইসলাম ও পুঁজিবাদ
উমাইয়া এবং আব্বাসীয় যুগের আগে ইতিহাসে অর্থনৈতিক প্রবৃদ্ধির উপর ভিত্তি করে শক্তিশালী সম্পত্তি অধিকার প্রয়োগের বাজার অর্থনীতি খুব একটা দেখা যেতো না।
তুর্গা পাম্প স্টোরেজ জলবিদ্যুৎ কেন্দ্র
পদ্ধতি
সাধারণ জলবিদ্যুৎ প্রকল্পে নদীতে বাঁধ দিয়ে জল ধরে রাখা হয়। তারপরে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু পাম্প স্টোরেজে পাহাড়ের গায়ে দু’টি জলাধার তৈরি করা হয়। একটি উপরে ও অন্যটি নিচে। উপরের জলাধার থেকে জল ছেড়ে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু সেই জল আবার জমা হয় নিচের জলাধারে। যাতে নিচের থেকে পাম্প করে প্রয়োজনে তা ফের উপরে তোলা যায়। সাধারণত রাতে বিদ্যুতের চাহিদা যখন কম থাকে, তখন নিচের জলাধার থেকে জল উপরে নেওয়া হয়। যাতে পরে দিনের বেলা চাহিদা বাড়লে, বিদ্যুৎ তৈরি করা যায় উপরে জমা জলে।
ইসলাম ও পুঁজিবাদ
ইসলামী স্বর্ণযুগ এবং মুসলিম কৃষি বিপ্লবের সময় ইসলামি পুঁজিবাদ সক্রিয় ছিল, যেখানে একটি প্রাথমিক বাজার অর্থনীতি এবং বণিক পুঁজিবাদের রূপ ৮-১২ শতকের মাঝে শিকড় গেড়েছিল। একটি ব্যাপকভাবে প্রচলিত মুদ্রা ( দিনার ) এবং আর্থিক অঞ্চলগুলির একীকরণের উপর ভিত্তি করে একটি শক্তিশালী আর্থিক অর্থনীতি প্রতিষ্ঠিত হয়েছিলো যা আগে স্বাধীন ছিল। এই সময়ের ব্যবসায়িক কৌশল এবং ব্যবসায়িক সংস্থার ধরনের মধ্যে ছিলো চুক্তি, বিনিময় বিল, দীর্ঘ-দূরত্বের আন্তর্জাতিক বাণিজ্য, অংশীদারিত্বের গঠন ( মুফাওয়াধা ) যেমন সীমিত অংশীদারিত্ব ( মুধরাবা ), এবং ঋণের প্রকৃতি, ঋণ, লাভ, ক্ষতি, মূলধনের প্রকৃতিগুলোর মধ্যে অন্তর্ভুক্ত ছিলো ( আল-মাল ), মূলধন সঞ্চয় ( নামা আল-মাল ), প্রচলন মূলধন, মূলধন ব্যয়, রাজস্ব, চেক, প্রতিশ্রুতি নোট,  ট্রাস্ট ( ওয়াকফ দেখুন), সঞ্চয় অ্যাকাউন্ট, লেনদেন অ্যাকাউন্ট, প্যানিং, ঋণ, বিনিময় হার, ব্যাংকার, মানি চেঞ্জার, লেজার, আমানত বরাদ্দ, ডাবল-এন্ট্রি বুককিপিং সিস্টেম, এবং মামলা । রাষ্ট্র থেকে স্বাধীন সাংগঠনিক উদ্যোগও মধ্যযুগীয় ইসলামী বিশ্বে বিদ্যমান ছিল, যখন এজেন্সি প্রতিষ্ঠানও চালু হয়েছিল।  এই প্রাথমিক পুঁজিবাদী ধারণাগুলির মধ্যে অনেকগুলোই ১৩ শতকের পর থেকে মধ্যযুগীয় ইউরোপে গৃহীত হয়েছিল এবং আরও উন্নত হয়েছিল। কেউ কেউ যুক্তি দিয়েছেন যে এই অর্থনৈতিক কর্মকাণ্ড আধুনিক পুঁজিবাদের বিকাশের ভিত্তি স্থাপন করেছে।
তুর্গা পাম্প স্টোরেজ জলবিদ্যুৎ কেন্দ্র
ইউনিট
এই বিদ্যুৎ কেন্দ্র চারটি ইউনিট রয়েছে।
ইসলাম ও পুঁজিবাদ
বাজার অর্থনীতি
বণিক পুঁজিবাদের মতো অর্থনৈতিক ব্যবস্থার ভিত্তিতে ইসলামী বিশ্বে একটি বাজার অর্থনীতি প্রতিষ্ঠিত হয়েছিল। শ্রম দ্বারা মধ্যযুগীয় ইসলামী সমাজে পুঁজি গঠনের প্রচার করা হয়েছিল এবং আর্থিক তহবিল এবং মূল্যবান ধাতুর যথেষ্ট সংখ্যক মালিকদের দ্বারা আর্থিক পুঁজির বিকাশ হয়েছিল। কুরআনে রিবা ( সুদ ) নিষিদ্ধ করা হয়েছে, তবে এটি পুঁজির বিকাশকে কোনওভাবেই বাধা দেয়নি। পুঁজিবাদীরা ( সাহিব আল-মাল ) নবম-দ্বাদশ শতাব্দীর মধ্যে তাদের ক্ষমতার শীর্ষে ছিল, কিন্তু ইকতা ( জমি মালিকদের ) আসার পরে এবং উৎপাদন রাষ্ট্রের একচেটিয়া হওয়ার পরে তাদের প্রভাব হ্রাস পায়, উভয়ই ইসলামী বিশ্বের শিল্প পুঁজিবাদের উন্নয়নকে বাধাগ্রস্ত করেছিল । কিছু রাষ্ট্রীয় উদ্যোগের এরপরেও পুঁজিবাদী উৎপাদন পদ্ধতি ছিল, যেমন ইরাকে মুক্তা উত্তোলন এবং মিশরে টেক্সটাইল শিল্প ।
১১-১৩ শতকের সময়, " কারিমিস ", উদ্যোক্তাদের দ্বারা নিয়ন্ত্রিত একটি প্রাথমিক উদ্যোগ এবং ব্যবসায়িক গোষ্ঠী, ইসলামী বিশ্বের অর্থনীতির বেশিরভাগ ক্ষেত্রে আধিপত্য বিস্তার করে। এই দলটি প্রায় পঞ্চাশজন মুসলিম ব্যবসায়ীদের দ্বারা নিয়ন্ত্রিত ছিল যাদেরকে "কারিমিস" বলে চিহ্নিত করা হয়েছিল যারা ইয়েমেনি, মিশরীয় এবং কেউ কেউ ভারতীয় বংশোদ্ভূত ছিলেন। প্রতিটি কারিমি বণিকের যথেষ্ট সম্পদ ছিল, যা কমপক্ষে ১০০,০০০ দিনার থেকে ১০ মিলিয়ন দিনার পর্যন্ত। গোষ্ঠীটির অর্থায়ন কার্যক্রম এবং আমির, সুলতান, উজির, বিদেশী বণিক এবং সাধারণ ভোক্তাদের সহ বিভিন্ন গ্রাহকদের মাধ্যমে সবচেয়ে গুরুত্বপূর্ণ পূর্বের বাজারে এবং কখনও কখনও রাজনীতিতে যথেষ্ট প্রভাব ছিল। করিমিরা ভূমধ্যসাগর, লোহিত সাগর এবং ভারত মহাসাগর জুড়ে অনেক বাণিজ্য পথের উপর আধিপত্য বিস্তার করেছিল এবং উত্তরে ফ্রান্সিয়া, পূর্বে চীন এবং দক্ষিণে সাব-সাহারান আফ্রিকা পর্যন্ত, যেখানে তারা সোনার খনি থেকে সোনা পেয়েছিল । করিমিদের দ্বারা নিযুক্ত কৌশলগুলির মধ্যে রয়েছে এজেন্টের ব্যবহার, মূলধন অর্জনের পদ্ধতি হিসাবে প্রকল্পের অর্থায়ন এবং ঋণ ও আমানতের জন্য একটি ব্যাংকিং প্রতিষ্ঠান। করিমি এবং তাদের সময়ের আগে এবং অন্যান্য উদ্যোক্তাদের মধ্যে আরেকটি গুরুত্বপূর্ণ পার্থক্য ছিল যে তারা কর সংগ্রহকারী বা জমির মালিক ছিলেন না, কিন্তু তাদের পুঁজিবাদ সম্পূর্ণভাবে বাণিজ্য ও আর্থিক লেনদেনের কারণে ছিল।
যদিও মধ্যযুগীয় ইসলামী অর্থনীতি কিছুটা পুঁজিবাদের একটি রূপের সাথে সাদৃশ্যপূর্ণ বলে মনে হয়, কিছু প্রাচ্যবিদও বিশ্বাস করেন যে জাকাত এবং রিবার ইসলামী ধারণা সহ ইসলামী অর্থনীতি এবং সাম্যবাদের মধ্যে বেশ কিছু সমান্তরাল রয়েছে। অন্যরা ইসলামী অর্থনীতিকে সম্পূর্ণ পুঁজিবাদী বা সম্পূর্ণ সমাজতান্ত্রিক নয়, বরং উভয়ের মধ্যে একটি ভারসাম্য হিসাবে দেখেন, "ব্যক্তিগত অর্থনৈতিক স্বাধীনতা এবং সাধারণ পণ্যের জোগানের প্রয়োজনীয়ত" উভয়ের উপর জোর দেয়। অন্যরা উল্লেখ করে যে ইসলামের একটি সহজাতভাবে পুঁজিবাদী প্রকৃতি রয়েছে এবং ইসলামে পুঁজিবাদের ভিত্তি হিসাবে ব্যক্তিগত সম্পত্তির প্রতি শ্রদ্ধার মাধ্যমে এটিকে সবচেয়ে বেশি যুক্তি দেয়, সেইসাথে ঐতিহাসিক সত্য যে নবী মুহাম্মদ একজন উদ্যোক্তা, একজন বণিক ছিলেন।
উদ্দেশ্যবাদ
উদ্দেশ্যবাদ (τέλος, টেলোস, 'শেষ', 'লক্ষ্য', বা 'লক্ষ্য' এবং λόγος, লোগো, 'ব্যাখ্যা' বা 'কারণ' থেকে) বা চূড়ান্ততা  এর জন্য কারণ বা ব্যাখ্যা কোনো কিছুকে তার শেষ, উদ্দেশ্য বা লক্ষ্যের কাজ হিসেবে, তার কারণের কাজের বিপরীতে। উদ্দেশ্য যা মানুষের ব্যবহারের দ্বারা আরোপিত হয়, যেমন খাদ্য ধরে রাখার জন্য কাঁটাচামচের উদ্দেশ্য, তাকে বলা হয় বহিরাগত।
জেমস এস ল্যাঙ্গার
জেমস এস ল্যাঙ্গার ইউনিভার্সিটি অব ক্যালিফোর্নিয়া, সান্তা বারবারা এর পদার্থবিজ্ঞানের একজন অধ্যাপক।
জীবনী
ল্যাঙ্গার ১৯৩৪ সালে পেনসিলভ্যানিয়ায় জন্মগ্রহণ করেন। তিনি কার্নেগী মেলন বিশ্ববিদ্যালয় থেকে ১৯৫৫ সালে পদার্থবিজ্ঞানে গ্র্যাজুয়েট হন। তিনি বার্মিংহাম বিশ্ববিদ্যালয় থেকে ১৯৫৮ সালে গাণিতিক পদার্থবিজ্ঞানে পিএইচডি ডিগ্রি অর্জন করেন। তিনি ১৯৮৯ থেকে ১৯৯৫ সাল পর্যন্ত ইউনিভার্সিটি অব ক্যালিফোর্নিয়া, সান্তা বারবারা এর ইন্সটিটিউট ফর থিওরেটিক্যাল ফিজিক্সের পরিচালকের দায়িত্ব পালন করেন। তিনি ২০০০ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন।
দিনার
দিনার বেশ কয়েকটি দেশে প্রধান মুদ্রা ইউনিট এবং ঐতিহাসিকভাবে আরও অনেক কিছু দেশে ব্যবহৃত হয়েছিল।
মধ্যযুগীয় ইসলামিক সম্রাজ্যের প্রধান মুদ্রা ছিলো সোনার দিনার। হিজরী পূর্বাব্দ ৭৭ সালে (খ্রীষ্ট পূর্ব ৬৯৬ থেকে ৬৯৭ সাল) আধুনিক দিনার ঐতিহাসিকভাবে অনুমোদন করেন প্রথম খলিফা আব্দুল মালিক ইবনে মারওয়ান। দিনার শব্দটি প্রাচীন রোমের রৌপ্য মুদ্রার মুদ্রা থেকে প্রাপ্ত, প্রথম মুদ্রাটি প্রায় ২১১ খ্রিস্টপূর্বাব্দে নির্মিত হয়েছিল।
এলারা (গ্রিক পুরাণ)
গ্রিক পুরাণে, এলারা (Elara), বা এলারে বা আলেরা ( প্রাচীন গ্রিক : Ἐλάρα, Ἐλάραη বা Ἀλέρα), বা লারিসা (Larissa) , ছিলেন একজন রাজকুমারী। তিনি রাজা অরকোমেনাসের কন্যা, এবং জিউসের সাথে মিলনের মাধ্যমে তিনি টিটিয়স নামে এক দানবের জন্ম দেন। কোন কোন সূত্র অনুসারে তিনি রাজা মিনিয়াসের কন্যা।
পুরাণ
জিউস এলারার প্রেমে পড়েন এবং স্ত্রী হেরার হিংসুক রাগ থেকে তাকে লুকিয়ে রাখার জন্য পৃথিবীর নিচে গভীরে তাকে রেখে দেন। এখানেই এলারা দানব টিটিয়সের জন্ম দেন। কখনও কখনও দানব টিটিয়সকে পৃথিবী দেবী গাইয়ার সন্তান বলা হয়, কারণ টিটিয়সের জন্ম মাটির নিচে (γηγενής gigenis "স্থানীয়")। আরও বলা হয় যে, সন্তানের আকার অনেক বড় হওয়ায় এলারা সন্তান জন্ম দিতে গিয়ে মারা যান।
যা গুহা দিয়ে টিটিয়স মাটির গভীর থেকে ভূপৃষ্ঠে এসেছিলেন বলে মনে করা হয় তা ইউবিয়ায় অবস্থিত এবং এলারিয়ন নামে পরিচিত।
উপনাম
বৃহস্পতির একটি উপগ্রহের নাম এলারা। থাম্ব|143x143পিক্সেল| [[এলারা (উপগ্রহ)|এলারা উপগ্রহ ]]
বরুণ সেনগুপ্ত মেট্রো স্টেশন
বরুণ সেনগুপ্ত মেট্রো স্টেশনটি ধাপার পরমা আইল্যান্ডে সায়েন্স সিটির নিকটবর্তী কলকাতা মেট্রো লাইন ৬ এর একটি স্টেশন। বর্তমান পত্রিকার প্রতিষ্ঠাতা বরুণ সেনগুপ্তের সম্মানে এই স্টেশনটির নামকরণ করা হয়।
অবস্থান
এই স্টেশনটি ধাপা এলাকাতে অবস্থিত। স্টেশনের ভৌগোলিক অবস্থান হল ।স্টেশনটির পূর্ববর্তী স্টেশন হল  ঋত্বিক ঘটক মেট্রো স্টেশন এবং পরবর্তী স্টেশন হল  বেলেঘাটা মেট্রো স্টেশন।
ইতিহাস
২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল  লাইন ৬ এর প্যাকেজ-২ এর অংশ হিসাবে স্টেশন'সহ ভিআইপি বাজার মেট্রো স্টেশন থেকে নিককো পার্ক পর্যন্ত মেট্রো করিডোর নির্মাণের দরপত্র গ্যামন ইন্ডিয়া লিমিটেডকে প্রদান করে। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়।
গঠন
কলকাতা মেট্রোর লাইন ৬-এর অন্তর্গত বরুণ সেনগুপ্ত মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
পরিকাঠামো
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।
বিদ্যুৎ ও সংকেত ব্যবস্থা
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
পরিষেবা
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।
ট্রান্সজর্ডানের সাধারণ নির্বাচন, ১৯৩১
১০ জুন ১৯৩১ তারিখে ট্রান্সজর্ডানে প্রারম্ভিক সাধারণ নির্বাচন অনুষ্ঠিত হয়, ১৯২৯ সালে নির্বাচিত আইন পরিষদের বিলুপ্তির পরে এটি বাজেট সংযোজন পাস করতে ব্যর্থ হয়।
নির্বাচনী ব্যবস্থা
১৯২৮ সালের মৌলিক আইন একটি এককক্ষ বিশিষ্ট আইন পরিষদের জন্য প্রদান করে। প্রধানমন্ত্রীসহ ৬ সদস্যের মন্ত্রিসভায় ১৬ জন নির্বাচিত সদস্য যোগ দেন। মেয়াদ তিন বছর নির্ধারণ করা হয়েছিল।
ফলাফল
ষোলজন নির্বাচিত সদস্য হলেন:
আফটারমেথ
আবদুল্লাহ সররাজ একটি নতুন সরকার গঠন করেন, যার মধ্যে তৌফিক আবু আল-হুদা, ওদেহ আল-কসুস, ওমর হেকমত, শোকরি শা'শাহ এবং আদিব আল-কায়েদ অন্তর্ভুক্ত ছিল। ১৮ অক্টোবর ১৯৩৩-এ ইব্রাহিম হাশেম দ্বারা একটি নতুন সরকার গঠিত হয়, যার মধ্যে ওদেহ আল-কসুস, সাঈদ আল-মুফতি, শোকরি শাশাহ, হাশেম খিয়ার এবং কাসেম আল-হেন্দাভি অন্তর্ভুক্ত ছিলেন। কাউন্সিল পূর্ণ মেয়াদের জন্য প্রথম হয়ে ওঠে এবং ১০ জুন ১৯৩৪ পর্যন্ত স্থায়ী হয়।
জন জোসেফ হোপফিল্ড
জন জোসেফ হোপফিল্ড একজন মার্কিন বিজ্ঞানী। ১৯৮২ সালের হোপফিল্ড নেটওয়ার্ক এর জন্য তিনি বিশেষ পরিচিতি পান।
জীবনী
হোপফিল্ড সোয়ার্থমোর কলেজ থেকে পদার্থবিজ্ঞানে ব্যাচেলর অব আর্টস ডিগ্রি অর্জন করেন। তিনি কর্নেল ইউনিভার্সিটি থেকে ১৯৫৮ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৫৮ থেকে ১৯৬০ সাল পর্যন্ত বেল ল্যাবরেটরীস এর টেকনিক্যাল স্টাফ এর সদস্য ছিলেন। ১৯৬১ থেকে ১৯৬৪ সাল পর্যন্ত ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞানে সহকারী অধ্যাপক এবং সহযোগী অধ্যাপক পদে কর্মরত ছিলেন। ১৯৬৪ থেকে ১৯৮০ সাল পর্যন্ত প্রিন্সটন বিশ্ববিদ্যালয় এ অধ্যাপক হিসেবে কর্মরত ছিলেন। ১৯৮০ থেকে ১৯৯৭ সাল পর্যন্ত ক্যালিফোর্নিয়া ইনস্টিটিউট অফ টেকনোলজি এর রসায়ন ও জীববিজ্ঞানের অধ্যাপক হিসেবে কর্মরত ছিলেন। ১৯৯৭ সাল থেকে প্রিন্সটন বিশ্ববিদ্যালয় এর আণবিক জীববিজ্ঞানের অধ্যাপক হিসেবে কর্মরত। তিনি ২০০৬ সালে আমেরিকান ফিজিক্যাল সোসাইটি এর প্রেসিডেন্ট নির্বাচিত হন।
জোসেফ বয়েডেন
জোসেফ বয়েডেন (জন্ম ৩১ অক্টোবর, ১৯৬৬) একজন কানাডিয়ান ঔপন্যাসিক এবং আইরিশ এবং স্কটিশ বংশোদ্ভূত ছোট গল্প লেখক।  তিনি নিজেকে আদিবাসী বলেও দাবি করেন, কিন্তু এটি ব্যাপকভাবে বিতর্কিত।  জোসেফ বয়েডেন ফার্স্ট নেশনস সংস্কৃতি নিয়ে লেখার জন্য সবচেয়ে বেশি পরিচিত।
ব্যক্তিগত জীবন এবং কর্মজীবন
জোসেফ বয়েডেন উইলোডেল, নর্থ ইয়র্ক, অন্টারিওতে বড় হয়েছেন এবং ব্রেবিউফ কলেজ স্কুলে পড়াশোনা করেছেন। এগারো সন্তানের মধ্যে তিনি নবম, তিনি ব্ল্যাঞ্চ (গসলিং) এবং রেমন্ড উইলফ্রিড বয়েডেনের পুত্র। তার বাবা একজন মেডিকেল অফিসার যিনি তার সাহসিকতার জন্য বিখ্যাত। তিনি ডিস্টিংগুইশড সার্ভিস অর্ডারে ভূষিত হয়েছিলেন।